Atodiad A - Holi ac Ateb Ynghylch Ailstrwythuro a Chontractau Cyfnod Penodol/Dros Dro 
C: A all gweithwyr ar gontractau cyfnod penodol neu dros dro ymgeisio am "Swyddi newydd" yn y maes gwasanaeth sy'n cael ei ailstrwythuro? 

A: Bydd gweithwyr tymor penodol a gweithwyr dros dro yn gymwys i ymgeisio am y swyddi hyn oni bai bod y gweithiwr cyfnod penodol yn benodol yn gweithio hyd nes y gwneir yr ymarfer ailstrwythuro, neu ei fod yn darparu gwasanaeth wrth gefn ar gyfer deiliad parhaol swydd e. e. yn ystod secondiad neu famolaeth, ni all ddisodli'r gweithiwr parhaol.

C: Os yw gweithiwr cyfnod penodol yn ei swydd ar ddechrau'r broses ailstrwythuro ond bod ei gontract yn dod i ben yn ystod yr ymgynghoriad, a ellir ei ystyried ar gyfer asesiad priodoldeb yn y swydd honno?

A: Gan gyfeirio at yr uchod, cysylltwch ag Adnoddau Dynol i gael rhagor o gyngor oherwydd bydd hyn yn dibynnu ar nifer o ffactorau. Ni fyddai gweithwyr cyfnod penodol a gweithwyr dros dro yn cael eu heithrio'n awtomatig o'r broses hon oni bai mai'r rheswm dros y contract cyfnod penodol oedd 'Wrth aros am ailstrwythuro' neu ddarparu gwasanaeth dros dro ar gyfer deiliad parhaol y swydd.    O dan yr amgylchiadau hyn, ni fyddai'r gweithiwr yn cael ei gynnwys. 

C: Os yw'r gweithiwr cyfnod penodol mewn swydd sy'n cael ei gwneud yn un barhaol yn y strwythur newydd ac nad yw contract y gweithiwr i fod i ddod i ben cyn i'r strwythur newydd gael ei weithredu, a oes ganddo gyfle i gael ei ystyried ar gyfer y swydd honno?
A: Dylid nodi y bydd y gweithiwr cyfnod penodol yn cael cyfle i gael ei ystyried, ond ni all gweithiwr dros dro sy'n cyflenwi dros dro ar ran deiliad parhaol swydd ddisodli'r gweithiwr parhaol.

C: Lle ceir sefyllfa o ran dileu swyddi a bod rhai o'r gweithwyr hynny sydd yn y swyddi a allai gael eu dileu, yn weithwyr sydd ar gontractau cyfnod penodol, a ydynt yn cael eu cynnwys yn y gronfa ddewis ar gyfer y swyddi i'w dileu?

A: Gan gyfeirio at yr uchod, cysylltwch ag Adnoddau Dynol i gael rhagor o gyngor oherwydd bydd hyn yn dibynnu ar nifer o ffactorau gan gynnwys pryd y disgwylir i'r contract ddod i ben a'r rheswm dros y contract cyfnod penodol. Ni fyddai gweithwyr cyfnod penodol a gweithwyr dros dro yn cael eu heithrio'n awtomatig o'r broses hon.

